Na temelju članka 182. Zakona o zdravstvenoj zaštiti (NN 100/18 i 125/19), Pravilnika o mjerilima za prijam specijalizanata (NN 83/15) te sukladno Planu specijalizacija i užih specijalizacija za 2020. odobrenom od Ministarstva zdravstva, Hrvatski zavod za javno zdravstvo, Zagreb, Rockefellerova 7 objavljuje slijedeći

**N A T J E Č A J**

**I. za zasnivanje radnog odnosa za doktore medicine na neodređeno vrijeme zbog provođenja specijalističkog usavršavanja iz:**

|  |  |  |
| --- | --- | --- |
| 1. | epidemiologije | 2 izvršitelja |
| 2. | psihijatrije | 1 izvršitelj |
| 3. | javnozdravstvene medicine | 1 izvršitelj |
| 4. | mikrobiologije | 1 izvršitelj |
| 5. | medicine rada i sporta | 2 izvršitelja |

Opći uvjeti:

- zdravstveni radnik sa završenim integriranim preddiplomskim i diplomskim studijem

zdravstvenog usmjerenja - doktor medicine

- odobrenje za samostalan rad

**II.** **za zasnivanje radnog odnosa za doktore dentalne medicine na neodređeno vrijeme zbog provođenja specijalističkog usavršavanja iz:**

|  |  |  |
| --- | --- | --- |
| 1. | obiteljske stomatologije | 1 izvršitelj |

Opći uvjeti:

- zdravstveni radnik sa završenim integriranim preddiplomskim i diplomskim studijem

zdravstvenog usmjerenja - doktor dentalne medicine

- odobrenje za samostalan rad

Radi prijave na natječaj ad. I. (doktori medicine) i ad. II. (doktori dentalne medicine) pristupnici trebaju dostaviti:

1. Prijavu na natječaj s naznakom specijalističkog usavršavanja za koje se pristupnik

prijavljuje, adresom stanovanja, adresom elektroničke pošte i brojem telefona

2. Životopis

3. Presliku domovnice ili druge potvrde o državljanstvu pristupnika

4. Presliku diplome

5. Presliku uvjerenja o položenom stručnom ispitu

6. Presliku odobrenja za samostalan rad

7. Presliku prijepisa položenih ispita na studiju

8. Presliku potvrde o općem prosjeku ocjena tijekom studija te duljini trajanja studija. (Ako je

pristupnik studirao na više fakulteta, ova se dokumentacija dostavlja za svaki pojedini

fakultet.)

9. Presliku nagrada za vrijeme studija

10. Presliku potvrde o statusu poslijediplomskog doktorskog studija, ako ga je pristupnik

upisao

11. Popis i preslike objavljenih radova s područja struke, ako pristupnik im takvih radova, s

naznakom o tome da li je rad objavljen u indeksiranim časopisima cc, sci, ssci i kojim, da

li je rad objavljen „in extenso“, odnosno da li se radi o ostalim radovima i sažecima te da li

je pristupnik prvi autor ili koautor rada

12. Ako je pristupnik radio ili radi u primarnoj zdravstvenoj zaštiti ili u bolničkoj zdravstvenoj

ustanovi:

a) Presliku svih ugovora o radu

b) Elektronički zapis Hrvatskog zavoda za mirovinsko osiguranje o podacima

evidentiranim u matičnoj evidenciji, koji sadrže datume početka i prestanka

osiguranja i trajanje staža osiguranja, ne stariji od dana objave natječaja, kao dokaz

o prethodno navršenom stažu

Prijava mora biti potpisana, a ostala tražena dokumentacija se dostavlja u neovjerenim preslikama.

Prijave sa traženim podacima i potrebnom dokumentacijom o ispunjavanju uvjeta iz natječaja podnose se Hrvatskom zavodu za javno zdravstvo, 10 000 Zagreb, Rockefellerova 7, poštom - preporučenom pošiljkom ili osobnom dostavom na Urudžbeni zapisnik, s naznakom „Natječaj za specijalizaciju (uz navođenje specijalizacije na koju se pristupnik prijavljuje) - ne otvarati“, u roku od 8 dana od dana objave natječaja u 24 sata i na mrežnoj stranici Zavoda.

Nevaljane, odnosno nepravodobne, nepotpune ili nepotpisane prijave neće se razmatrati.

Pristupnicima koji ad. 8 predaju samo potvrdu fakulteta o težinskom prosjeku ocjena, uzet će se u obzir težinski prosjek.

Pristupnicima koji ne predaju potvrdu HZMO kako je navedeno ad. 12 ovog Natječaja biti će bodovan samo rad u primarnoj/bolničkoj zdravstvenoj zaštiti kojem se početak i završetak može utvrditi sa sigurnošću temeljem priloženih ugovora o radu.

Postupak će se provesti sukladno odredbama Pravilnika o mjerilima za prijam specijalizanata (NN 83/15).

Obavijest o terminu razgovora s pristupnicima biti će objavljena na mrežnoj stranici Zavoda [www.hzjz.hr](http://www.hzjz.hr), a pristupnici koji su predali valjane prijave biti će pozvani na razgovor putem elektroničke pošte.

Sa svim pristupnicima koji su predali valjane prijave obaviti će se razgovor u roku od 30 dana od isteka roka za prijavu na natječaj. Na razgovoru su pristupnici obvezni Povjerenstvu predočiti izvornike dokumenata priloženih uz prijavu na natječaj. Eventualne prigovore u vezi sa valjanošću prijave ili na prethodno objavljenu Bodovnu listu Povjerenstva, pristupnici mogu iskazati u terminu za razgovor pristupnika s Povjerenstvom.

Odluka o izboru specijalizanata javno se objavljuje na Oglasnoj ploči Zavoda, Rockefellerova 7, Zagreb i na mrežnoj stranici Zavoda [www.hzjz.hr](http://www.hzjz.hr), u roku od 20 dana od dana razgovora s pristupnicima. Ukoliko izabrani pristupnik s najvećim brojem bodova povuče svoju prijavu, Povjerenstvo će predložiti ravnatelju izbor prvog slijedećeg pristupnika prema broju bodova.

Ostale objave, obavijesti i rokovi vezani uz provedbu natječaja propisani su Pravilnikom o mjerilima za prijam specijalizanata (NN 83/15).

Sa izabranim pristupnicima će se sklopiti ugovor o radu na neodređeno vrijeme, uz probni rad u trajanju od 6 mjeseci i uz zaključivanje ugovora o međusobnim pravima i obvezama.

Zavod pridržava pravo poništenja natječaja u cijelosti ili djelomično, bez obrazloženja.

Podnošenjem prijave na natječaj, pristupnici daju privolu za obradu osobnih podataka u svrhu zapošljavanja, a u skladu s odredbama Opće uredbe EU 2016/679.

Hrvatski zavod za javno zdravstvo,

Rockefellerova 7, Zagreb